HERÄTYKSEN LÄPIMURTO
Evankelista Hermes Falcao Jr.
Viemässä evankeliumia kansoille
Todista Jumalan ihmeitä
Koe Jumalan ihmeitä
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Kuka on Pyhä Henki? 1/2
Tervetuloa ohjelman pariin!
Olen ohjelman isäntä Hermes Falcao Jr.
Pysy kanavalla. Luvassa on mahtava ohjelma -
jostakin tai itse asiassa jostakusta, -
jonka tunteminen mullistaa koko elämän.
Kyllä, me tunnemme Jeesuksen, mutta nyt puhun Pyhästä Hengestä.
Tänään puhumme kolminaisuuden kolmannesta persoonasta ja siitä, -
miten tärkeää meidän Kristus-ruumiina on ymmärtää, -
kuka Pyhä Henki on ja miten Hän toimii maan päällä tänä päivänä.
Uskon, että Pyhä Henki on -
väärinymmärretyin kolminaisuuden persoona seurakunnassa tänään.
Monet kuulevat opetusta Isästä ja Pojasta, -
mutta monissa seurakunnissa ei puhuta Pyhästä Hengestä.
Aivan kuin Pyhä Henki olisi jätetty takahuoneeseen.
Raamatussa ei esiinny sanaa "kolminaisuus".
Ennen kuin jatkan, tahdon korostaa, että uskon pyhään kolminaisuuteen.
Mitä tarkoitan?
Vaikka kolminaisuus-sanaa ei ole Raamatussa, -
se ei tarkoita, etteikö kolminaisuus olisi todellinen. Osoitan sen teille.
Monien on vaikeaa ymmärtää kolminaisuus-käsitettä.
"Jumala on kolme yhdessä. Miten ihmeessä se on mahdollista?"
On olemassa Isä-Jumala, Poika-Jumala ja Pyhä Henki -Jumala.
Ne ovat yhtä voimakkaita ja pyhiä. Ne ovat samanarvoisia.
Silti ne ovat yksi. Miten se on mahdollista?
Esitän nyt yksinkertaisen havaintoesimerkin.
Geometriaa tuntevat tietävät, että on olemassa kolmio.
Kolmio on yksi yhtenäinen yksikkö.
Kolmiossa on kolme sivua.
On olemassa kolmio. Kolmiossa on kolme sivua.
Se on silti yksi kolmio, yksi yhtenäinen yksikkö.
Sellainen on Jumala.
Se on yksinkertainen kuvaus väkevästä kaikkivaltiaasta Jumalasta.
Selitän sen avulla kolmiyhteyden. Kolmio on yksi yksikkö.
Siinä on kolme sivua. Samoin Isä, Poika ja Pyhä Henki ovat kolme, -
mutta ne ovat yksi yksikkö. Raamatussa opetetaan selvästi, -
että Pyhä Henki on Pyhän kolminaisuuden kolmas Persoona.
Hän on Jumalan edustaja maan päällä tänä päivänä.
Isä on taivaassa. Jeesus oli täällä maan päällä.
Hän toimi Pyhän Hengen voitelussa.
Kun Hän lähti, Hän sanoi lähettävänsä meille neuvonantajan, lohduttajan: -
"teille on hyväksi, että minä menen pois", -
sillä Hän lähettäisi meille Pyhän Hengen.
Pyhä Henki on Jumalan persoonista se, joka asuu uskovan sisällä.
Hän johdattaa häntä tiellä ikuisuuteen.
Kun ottaa vastaan Jeesuksen Kristuksen, -
Hän tulee asumaan sydämeen Pyhän Hengen persoonassa.
Pyhä Henki on auttaja.
Hän johdattaa koko matkan maan päällä, -
kunnes saavumme rajan toiselle puolelle.
Luen Raamatusta kohdan, joka osoittaa selvästi -
Pyhän Hengen läsnäolon, Isän läsnäolon ja Pojan läsnäolon.
Kolminaisuus-sana ei esiinny Raamatussa, -
mutta käsite on selvä Raamatussa.
Luetaan Matt. 3:16.
Se kertoo Jeesuksen kasteesta.
"Kun Jeesus oli kastettu, nousi hän kohta vedestä, -
ja katso, taivaat aukenivat, ja hän näki Jumalan Hengen tulevan alas -
niinkuin kyyhkysen ja laskeutuvan hänen päällensä.
Ja katso, taivaista kuului ääni, joka sanoi: -
'Tämä on minun rakas Poikani, johon minä olen mielistynyt'."
Tässä Johannes Kastaja kastoi Jeesuksen vedessä.
Voimme nähdä tässä jakeessa Isän, Pojan ja Pyhän Hengen läsnäolon.
Jeesus on Poika. Kun Hän nousi vedestä, taivaat aukenivat, -
ja Hän näki Jumalan Hengen laskeutuvan Hänen päälleen.
Jumalan Henki on Pyhä Henki.
Hän laskeutui Jeesuksen ylle kyyhkysen tavoin.
Yhtäkkiä taivaasta tuli ääni. Kenen ääni se oli? Isän.
Hän sanoi: "Tämä on minun rakas Poikani, johon minä olen mielistynyt".
Tässä on Isän ääni, joka sanoi sen, -
Henki, joka laskeutui Jeesuksen päälle kuin kyyhkynen, ja Jeesus itse.
Matt. 3:ssa on Pyhä kolminaisuus toiminnassa yhtä aikaa.
Se on hyvin yksitulkintaista. Tässä ei ole epäilystäkään -
kolminaisuuden kolmen persoonan läsnäolosta, -
Isän, Pojan ja Pyhän Hengen läsnäolosta.
Monilla ihmisillä on väärä käsitys siitä, kuka Pyhä Henki on.
Helluntailaisen tai karismaattisen liikkeen perusteella ymmärretään, -
että kun Pyhä Henki toimii, ihmisissä tulee esiin erilaisia ilmiöitä.
Ihmiset pitävät sitä Pyhänä Henkenä.
Tahdon selventää tämän teille.
Ne eivät ole Pyhä Henki. Ne ovat Pyhän Hengen ilmentymiä.
Pyhä Henki ei ole "iho kananlihalla" -ilmiö eikä lämmin tunne.
Monet kokevat lämpimän tunteen, kun he parantuvat.
Lämmin aalto tai sähkövirta meni heidän kehonsa lävitse.
Ne ovat Pyhän Hengen läsnäolon ilmentymiä. Ne eivät ole Pyhä Henki.
Pyhä Henki ei ole kosminen voima, sähkövirta eikä energia.
Jos ajattelet Pyhästä Hengestä niin, teet Hänestä hyvin persoonattoman.
Jumalan Sanasta käy kuitenkin ilmi, että Pyhän Hengen voi murehduttaa.
Pyhä Henki voi olla täynnä iloa.
Pyhällä Hengellä on mieli. Raama- tussa puhutaan Hengen mielestä.
Pyhä Henki puhuu ja kuulee. Pyhä Henki rukoilee kauttasi.
Se tarkoittaa, ettei Pyhä Henki ole outo voima.
Hän on Persoona. Siksi Häneen pitäisi olla sellainen suhde kuin ystävään.
Tietenkään Hän ei ole mikään kamu.
Ette ole tasaveroisia. Hänelle ei puhuta epäkunnioittavasti.
Hän ei ole sellainen. Hän on paras ystäväsi, -
joka haluaa kanssasi yhteyttä ja suhteen.
Hän haluaa kuulla sydämesi ja äänesi.
Hän haluaa johdattaa, opettaa, palvella, lohduttaa ja neuvoa sinua.
Pyhä Henki on persoona. Hän ei ole tunne eikä outo voima.
Hän on persoona.
Kyllä, voit kokea Pyhän Hengen läsnäolon, -
mutta Hän ei ole tunne. Hän on persoona. Se on tärkeä ymmärtää.
Se, miten suhtaudumme Pyhään Henkeen, on tärkeää -
suhteessamme Pyhään Henkeen.
Jos näet Pyhän Hengen vain tunteena, -
pidät paljon vähemmän yhteyttä Pyhän Hengen persoonaan.
Ymmärrä, että Hän on Jumalan edustaja maan päällä.
Hän haluaa yhteyttä kanssasi. Käymme nyt lyhyellä tauolla.
Sitten selitän enemmän, mitä Pyhä Henki tekee maan päällä tänään.
Olimme Texasissa San Antoniossa. Jumala toimi voimallisesti.
Katsotaan videoinsertti. Jatketaan sitten opetusta Pyhästä Hengestä.
Kuuletko nyt hyvin? - Kuulen.
Minulla on ollut selkäkipua kolmen vuoden ajan.
En voinut liikkua näin, koska se teki kipeää.
Aivan kuin selkääni olisi pistelty neuloilla.
Tänään koin aivan kuin aallon kulkevan läpi selkäni.
Mikä ongelma sinulla oli selässä?
En ole käynyt lääkärissä, mutta en voinut tehdä näin.
Tee jotakin, mitä et pystynyt tekemään.
Etkö pystynyt tekemään noin? Eikä ole kipuja. - Ei.
Kolme vuotta! Kuka paransi sinut? - Jumalani!
Kolari.
Sanoin, että Jumala koskettaa jotakuta, joka on ollut kolarissa.
Miten kova kipu oli?
Kipu oli kovaa. En pystynyt nukkumaan.
Miten kauan sitä oli ollut? - Vuodesta 2010.
Neljä vuotta kipua!
Pidä tätä. Sulje silmäsi.
Kiitos, Jeesus!
Kiitos Jumalalle! Vietimme voimallista aikaa Pyhässä Hengessä Texasissa.
Voitelu oli erittäin vahva.
Joka ilta tuli esiin satoja ihmisiä.
Herra paransi sairaita ja ajoi ulos pahoja henkiä.
Pahat henget tulivat esiin monissa. Oli valtava vapautuksen voitelu.
Ihmiset vapautuivat ja pelastuivat.
Kokouksiimme tulee monia, jotka eivät vielä tunne Herraa.
Jeesuksen kirkkaus ja läsnäolo laskeutuu ja kohtaa heitä.
He pelastuvat ja tulevat synnin- tuntoon. He tekevät parannuksen.
Se on mahtavaa. Tahdon kiittää tukijoitamme.
Meidän voittomme on teidän voittonne.
Jatketaan opetusta Pyhästä Hengestä.
Hänen persoonansa, läsnäolonsa, voimansa ja ystävyytensä -
ovat kiehtovia.
Tahdon puhua Joh. 16:sta.
Se kuvaa voimallisesti, mitä Pyhä Henki tekee. Tiedämme, -
että Pyhä Henki on Jumala, kolminaisuuden kolmas persoona.
Tutkitaan Raamatusta, mitä Hän tekee maan päällä.
Jeesus sanoo Joh. 16:7:ssa: -
"Kuitenkin minä sanon teille totuuden:
teille on hyväksi, että minä menen pois. Sillä ellen minä mene pois, -
ei Puolustaja tule teidän tykönne".
Pyhä Henki on Puolustaja.
..."mutta jos minä menen, niin minä hänet teille lähetän. Ja kun hän tulee,-
niin hän näyttää maailmalle todeksi synnin ja vanhurskauden ja tuomion: -
synnin, koska he eivät usko minuun; -
vanhurskauden, koska minä menen Isän tykö, ettekä te enää minua näe; -
ja tuomion, koska tämän maailman ruhtinas on tuomittu."
Jeesus käski opetuslasten kuunnella.
Jeesus sanoi nousevansa kuolleista ja menevänsä pois.
Opetuslapset olivat surullisia. He näkivät voimallisia asioita.
Heillä oli henkilökohtainen suhde Mestariin. Heillä oli ystävyyssuhde.
He olivat surullisia siitä, että Hän lähtisi pois.
Jeesus sanoi jotakin voimallista: -
"teille on hyväksi, että minä menen pois." Miksi se oli hyväksi?
Jeesus tarkoitti, että oli tulossa parempi aika.
Kun Jeesus oli maan päällä, -
Pyhä Henki oli opetuslasten kanssa.
Hän oli Jeesuksen päällä ja sisällä ja opetuslasten kanssa.
Jeesus sanoi: "Teille on hyväksi, että minä menen pois, -
sillä minun Isäni lähettää teille Puolustajan."
Toisessa kohdassa Hän sanoo: "Hän on kanssanne ja teissä."
Se on Jumalan meissä asuva läsnäolo.
Hän sanoi lähettävänsä Auttajan, Puolustajan.
Kreikan sana on "parakletos". Hän on opettaja, opas.
Hän on joku, joka tulee auttamaan.
Eräs Pyhän Hengen tehtävä on auttaa sinua.
Mitä hän auttaa tekemään? Elämään kristityn elämää.
On mahdotonta elää kristityn elämää ilman Pyhää Henkeä.
Meistä ei voi tulla kristittyjä ilman Pyhää Henkeä.
Raamatussa sanotaan, ettemme voi edes tunnustaa Jeesusta Herraksi, -
ellei meillä ole Pyhää Henkeä.
Niin avuttomia ja toivottomia olemme ilman Pyhää Henkeä.
Olemme täysin riippuvaisia Pyhän Hengen persoonasta.
Tässä sanotaan, että kun hän tulee, hän näyttää maailmalle todeksi synnin
Saatan saarnata tässä. Saatat kuunnella minua koko ohjelman ajan.
Saatan julistaa sinulle totuutta, -
mutta Pyhä Henki on se, joka näyttää asiat toteen.
Hän näyttää toteen synnin, vanhurskauden ja tuomion.
Monissa sokerilla kuorrutetuissa seurakunnissa -
ei pidetä sanoista, kuten tuomio ja helvetti.
"Se on liian jyrkkää. Veli, älä mainitse sitä.
Haluamme olla mukavia ja rakastavia."
"Aamen" Jeesuksen rakkaudelle. Rakastan Jeesusta tosi paljon, -
mutta Jeesus puhui tuomiosta ja helvetistä. Hän ei pimittänyt totuutta.
Totuus pitää paljastaa. Hän sanoi, -
että Pyhä Henki näyttäisi toteen synnin, vanhurskauden ja tuomion.
Kun käsin kosketeltava Pyhän Hengen ilmeinen läsnäolo tulee huoneeseen, -
ihmiset tulevat synnintuntoon. Jos heidän elämässään on jotakin väärää,
he kokevat tarvetta selvittää asiansa Jumalan kanssa.
Jotkut saarnaajat sanovat, ettei tarvitse tehdä parannusta.
Jeesus sanoi: "Tehkää parannus, sillä taivasten valtakunta on lähellä."
Kun Johannes Kastajalta, Jeesukselta tai Pietarilta kysyttiin, -
mitä pitää tehdä, jotta pelastuisi, he käskivät tekemään parannuksen.
Sanon sen sivuhuomautuksena. Pyhä Henki tulee näyttämään toteen.
Sitten Pyhä Henki...
Avataan yhdessä Room. 8:16.
"Henki itse todistaa meidän henkemme kanssa, -
että me olemme Jumalan lapsia."
Kun Pyhä Henki antaa synnintunnon, -
ihminen ymmärtää olevansa avuton ja toivoton ilman Kristusta.
Sen jälkeen hän tekee parannuksen, ottaa vastaan Kristuksen -
ja saa Pyhän Hengen sisälleen asumaan.
Raamatussa sanotaan, että sitten Pyhä Henki todistaa -
henkemme kanssa, että olemme Jumalan lapsia.
Mistä tietää olevansa pelastettu?
Tiedämmekö sen, koska käymme kirkossa tai katsomme tätä ohjelmaa?
Mistä tietää olevansa pelastettu? Siitäkö, että on hyvä ihminen? Ei.
Tiedät olevasi pelastettu, sillä Henki itse todistaa sisälläsi, -
hengelliselle ihmisellesi.
Pyhä Henki todistaa hengellesi, että olet Jumalan lapsi.
Pyhä Henki tuo synnintunnon. Hän todistaa.
Mistä Hän todistaa? Siitä, että olemme Jumalan lapsia.
Kolmanneksi Pyhä Henki tulee johdattamaan Jumalan lapsia.
Miten hän johdattaa? Olet saattanut olla retkellä -
jossakin oudossa matkakohteessa.
Olet saattanut ostaa matkatoimistolta retkipaketin.
Menet turistiryhmän mukana.
Ketä seuraat? Turistiopasta.
Miksi? Koska turistioppaalla on kyky.
Hänellä on kokemusta. Hän tuntee paikan.
Hän tietää, minne kannattaa mennä ja minne ei kannata mennä.
Hän osaa viedä sinut perille.
Et tunne tietä. Sinulla ei ole kokemusta paikasta.
Et ole ollut paikassa aiemmin.
Seuraat sitä, joka tuntee tien.
Pyhä Henki tuntee tien.
Raamatussa sanotaan, että Hän tuli todistamaan Jeesuksesta -
ja Hän myös muistuttaa siitä, mitä Jeesus sanoi.
Hän tuli kirkastamaan Jeesuksen Kristuksen persoonaa.
Kun saamme Pyhän Hengen läsnäolon sisimpäämme, -
Hän johdattaa elämäämme.
Jos kuuntelee Hänen ääntään tarkasti, Hän sanoo: "Älä mene tuonne", -
"Käänny tuonne", "Mene takaisin". Hän johdattaa prosessin läpi.
Pysähdyn tähän. Rukoillaan, että saisit Jumalan läsnäolon.
Jatkamme opetusta Pyhästä Hengestä ensi jaksossa.
Halleluja! Toivottavasti olet valmis rukoilemaan kanssani.
Pyydämme Herraa koskettamaan elämääsi.
Meillä on tässä monta rukouspyyntöä.
Ihmiset ovat kirjoittaneet meille joka viikko ja pyytäneet rukousta -
parantumisen, työpaikan saamisen ja muiden asioiden puolesta.
Olemme rukoilleet puolestanne joka viikko.
Tiimimme kokoontuu rukoilemaan pyyntöjen ja elämäsi puolesta.
Odota Herran kosketusta tässä hetkessä. Kohota kätesi -
ja anna Pyhän Hengen koskettaa.
Isä, pyydämme Jeesuksen nimessä, -
että kosketat jokaista katsojaa pyhällä läsnäolollasi.
Olemme puhuneet siitä, miten tärkeä Pyhä Henki on jokaiselle katsojalle.
Pyhä Henki, tee itsestäsi jokaiselle katsojalle niin todellinen, -
että he kuulevat äänesi selvästi -
unien, näkyjen, ajatusten ja taivaallisten latausten kautta.
Anna heidän kokea Jumalan Henki ennen kokemattomalla tavalla.
Isä, tuon eteesi ne, jotka ovat loiton- neet ja joiden usko on kylmentynyt.
Herätä heidät uudelleen. Täytä heidät Pyhän Henkesi voimalla.
Jos katsojien joukossa on joku, joka on sairas, -
kosketa häntä Pyhällä Hengellä.
Julistamme vapautumista ja ihmeiden olevaiseksi tulemista.
Julistamme vapautta mielenterveysongelmista, -
mielen kahleista ja ahdistuksesta.
Vastustamme niitä Jeesuksen nimessä.
Pyhä Henki, laske taivaasta asioita omillesi.
Anna ideoita ja päätöksiä, jotka ovat Herran innoittamia.
Rukoilen, etteivät he pelkäisi, vaan luottaisivat -
ja kallistaisivat korvansa kuulemaan, mitä Herran Henki sanoo. Rukoilen, -
että seurakunnat heräävät Pyhän Hengen sanoman todellisuuteen.
Rukoilen myös, että ne kohtaisivat Hengen läsnäolon ja voitelun.
Jumala, anna voitelusi tuoretta kosketusta jokaisen ylle.
Herätä heidät. Herätkööt he täysin hereille, Isä Jumala.
Anna tuore voitelu ja tuore tuli Jeesuksen nimessä.
Herätä heidän uskoaan yliluonnollisesti.
Kun he uskovat ja tavoittelevat pyhää läsnäoloasi, -
anna heidän saada kaikki, mitä he ovat rukoilleet ja pyytäneet.
Kohtaa heitä nyt Pyhä Henki.
Tuon eteesi ne, jotka rukoilevat rakkaittensa puolesta.
Rukoilen, että Pyhä Henki puhuttelee vielä pelastumattomia.
Saakoot he tuntea sydämissään taivaan todellisuuden, -
joka vetää heidät pimeydestä Jeesuksen ihmeelliseen valoon.
Pyydän pelastuksen liikettä Jeesuksen nimessä.
Ellei Jeesus ole vielä elämäsi Herra, tämä on hetkesi. Rukoile kanssani: -
"Herra Jeesus, tule sydämeeni. Kiitos, että kuolit puolestani ristillä.
Kiitos, että nousit kuolleista puolestani. Anna anteeksi syntini.
Puhdista minut. Tee minusta uusi. Jeesuksen nimessä, aamen."
Jos lausuit pelastusrukouksen ensikertaa, ota meihin yhteyttä.
Ystäväni, jos katsot tätä -
etkä vielä ole liittynyt kumppaniksemme, -
nyt on mahdollisuus ryhtyä järjestömme kumppaniksi.
Olen kiitollinen jokaisesta, joka tukee työtämme -
rukouksin ja rahalahjoin.
Ansiostanne voimme viedä kansoille Jeesuksen evankeliumia -
ja Jumalan valtakunnan voimavaikutuksia -
sekä nähdä ihmisten elämän muuttuvan ikihyviksi.
Olette mahtavia. Kiitämme Jumalaa teistä -
ja järjestömme jokaisesta kumppanista, ystävästä ja tukijasta.
Liity kumppaniksemme kotisivuillamme.
Nähdään ensi kerralla! Jumalan siunausta!
HERÄTYKSEN LÄPIMURTO
Evankelista Hermes Falcao Jr.
Viemässä evankeliumia kansoille
Todista Jumalan ihmeitä
Koe Jumalan ihmeitä
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Suomennos: Marianne Tenetz